Endhog dadi salah sawijining sumber protein héwani kang rasané énak, gampang dicerna, lan giziné akéh.[2] Endhog uga gampang ditemokaké lan regané murah.[2] Endhog bisa kagunakaké dadi lawuh, bahan campuran panganan, glepung endhog, lan obat.[2] Endhog kang bisa digunakaké kanggo obat ya iku endhog pitik kampung.[2] Endhog ngandhut protein 13 %, lemak 12 %, vitamin, lan mineral.[2] Gizi endhog kang paling akèh ana ing endhog kang rupané kuning.[2] Endhog kang rupané kuning ngandhut asam amino esensial kang dibutuhaké awak lan mineral kayata besi, fosfor, kalsium,lan vitamin B kompléks.[2] 50 persen protein lan kabéh lemak ing endhog ana ing endhog kang rupané kuning.[2] Endhog kang rupané putih kang cacahé kurang luwih 60 persén saka endhog ngandhut 5 jinis protéin lan karbohidrat.[2] Nanging endhog nduwéni sipat gampang rusak, embuh amarga karusakan alami, kimiawi lan karusakan kang disebabaké mikroorganisme kang mlebu ing pori-pori endhog.[2] Mulané usaha kanggo ngawétaké endhog penting banget kanggo njaga kualitas endhog.[2]